
DR 30.6.2009  

 
 

105

 Ini adalah satu keadaan yang tidak baik dan menyusahkan peniaga-peniaga untuk 
mendapatkan kemudahan-kemudahan kredit daripada bank-bank. Sejauh mana benarnya 
perkara ini, saya harap pihak kerajaan dapat membuat kajian kerana saya menerima 
maklumat ini daripada bukan orang-orang yang sembarangan tetapi, daripada pengusaha-
pengusaha yang terlibat dalam dunia perniagaan.  

 Selain daripada itu, saya juga memohon kepada kerajaan supaya memastikan 
Bank Negara juga menganalisa portfolio pinjaman yang dibuat oleh commercial bank bukan 
sahaja dari segi jumlah pinjaman yang diberikan tetapi, juga dari segi bentuk pinjaman 
sektor yang diberikan dan juga bagaimana pinjaman itu dapat membantu kepada matlamat 
kita bukan sahaja untuk mengembangkan ekonomi, tetapi juga untuk mencapai matlamat 
Satu Malaysia sebagaimana yang disarankan oleh Yang Amat Berhormat Perdana Menteri. 

 Setiap cabang dalam negara kita ini sama ada politik, dari segi dalam swasta dan 
juga sektor awam, bank, kedudukan kewangan, mempunyai peranan dan pengaruh 
terhadap mencapai matlamat Satu Malaysia iaitu bagi memastikan semua rakyat mendapat 
pembelaan dan juga semua kaum mendapat pembelaan. Itu menjadi matlamat Satu 
Malaysia. Yang Berhormat Batu, silakan. 

 Tuan Chua Tian Chang [Batu]: Terima kasih kepada Yang Berhormat Pasir 
Salak. Yang Berhormat Pasir Salak telah menyebut Satu Malaysia ini dan Yang Berhormat 
Pasir Salak juga terkenal sebagai seorang pejuang bangsa khususnya bangsa Melayu, 
sebagai seorang yang dahulu juga aktivis dan sentiasa mengutuk sesiapa sahaja yang 
cuba mencabar hak UMNO, hak orang Melayu.  

Saya ingin dapat pandangan daripada Yang Berhormat Pasir Salak, tidak tahulah 
sama ada Yang Berhormat Pasir Salak update atau tidak dengan pengumuman oleh Yang 
Amat Berhormat Pekan, Perdana Menteri pagi ini yang menyatakan hapuskan 30 peratus 
ekuiti bumiputera kerana jelasnya dasar ini tidak berjaya dan dengan acuan yang disebut 
Satu Malaysia ini, sekarang kita tidak perlu lagilah memberi perlindungan kepada usahawan 
atau pemegang saham bumiputera dalam pasaran saham. Adakah Yang Berhormat Pasir 
Salah juga sudah mengubah rentak dan setuju dengan apa yang telah dikemukakan oleh 
Perdana Menteri kita ini. Mohon penjelasan. 

 Dato' Haji Tajuddin Abdul Rahman [Pasir Salak]: Tuan Yang di-Pertua, terima 
kasih Yang Berhormat Batu. Saya ingin membetulkan bahawa saya tidak mengutuk mana-
mana pihak dalam perjuangan saya sedari masa dari zaman pelajar di universiti, mahupun 
di dalam pergerakan Pemuda UMNO ataupun sekarang ini, sebagai wakil rakyat. Apa yang 
saya lakukan Tuan Yang di-Pertua ialah untuk mempertahankan hak-hak masing-masing 
dengan tidak mengganggu gugat hak-hak orang lain. Ini perlu jelas.  

Saya sanggup bertindak secara bersungguh-sungguh dalam keadaan di mana 
apabila hak sesuatu pihak itu digugat dan ingin dihapuskan. Pendirian saya terhadap orang 
Melayu memang jelas sebagaimana Yang Berhormat Batu sebut tetapi jangan lupa. Saya 
juga telah menyatakan dan biar saya nyatakan sekali lagi pada hari ini iaitu saya juga mahu 
pihak kerajaan dan juga semua pihak mempertahankan hak-hak kaum yang lain, rakyat 
Malaysia keseluruhannya sama ada daripada kaum Cina, India ataupun yang lain-lain, tiada 
masalah.  

[Timbalan Yang di-Pertua (Datuk Ronald Kiandee) mempengerusikan 
Mesyuarat] 

Kita sudah tahu dan menerima bahawa sudah ada peruntukan hak yang diberikan 
kepada mereka sebagaimana yang termaktub dalam Perlembagaan. Jadi, kita 
mempertahankan hak-hak itu. Hak-hak kebebasan beragama, hak-hak kebebasan untuk 
berniaga dan hak-hak untuk mendapatkan pelajaran, kebebasan bersuara. Ini sudah diberi 
dalam Perlembagaan kita dan kita terima. Saya rasa belum ada mana-mana pihak yang 
mempertikaikan ini semua. Akan tetapi, yang selalu kita dengar ialah mempertikaikan hak-
hak dan keistimewaan kaum Melayu... 

 Tuan Chua Tian Chang [Batu]: Saya, saya tidak... 

 Dato' Haji Tajuddin Abdul Rahman [Pasir Salak]: Jadi dengan sebab itu... 



105. Ini adalah satu keadaan yang tidak baik dan menyusahkan peniaga-peniaga untuk mendapatkan kemudahan-kemudahan kredit daripada bank-bank. Sejauh mana benarnya perkara ini, saya harap pihak kerajaan dapat membuat kajian kerana saya menerima maklumat ini daripada bukan orang-orang yang sembarangan tetapi, daripada pengusaha- pengusaha yang terlibat dalam dunia perniagaan. Selain daripada itu, saya juga memohon kepada kerajaan supaya memastikan Bank Negara juga menganalisa portfolio pinjaman yang dibuat oleh commercial bank bukan sahaja dari segi jumlah pinjaman yang diberikan tetapi, juga dari segi bentuk pinjaman sektor yang diberikan dan juga bagaimana pinjaman itu dapat membantu kepada matlamat kita bukan sahaja untuk mengembangkan ekonomi, tetapi juga untuk mencapai matlamat Satu Malaysia sebagaimana yang disarankan oleh Yang Amat Berhormat Perdana Menteri. Setiap cabang dalam negara kita ini sama ada politik, dari segi dalam swasta dan juga sektor awam, bank, kedudukan kewangan, mempunyai peranan dan pengaruh terhadap mencapai matlamat Satu Malaysia iaitu bagi memastikan semua rakyat mendapat pembelaan dan juga semua kaum mendapat pembelaan. Itu menjadi matlamat Satu Malaysia. Yang Berhormat Batu, silakan. Tuan Chua Tian Chang [Batu]: Terima kasih kepada Yang Berhormat Pasir Salak. Yang Berhormat Pasir Salak telah menyebut Satu Malaysia ini dan Yang Berhormat Pasir Salak juga terkenal sebagai seorang pejuang bangsa khususnya bangsa Melayu, sebagai seorang yang dahulu juga aktivis dan sentiasa mengutuk sesiapa sahaja yang cuba mencabar hak UMNO, hak orang Melayu. Saya ingin dapat pandangan daripada Yang Berhormat Pasir Salak, tidak tahulah sama ada Yang Berhormat Pasir Salak update atau tidak dengan pengumuman oleh Yang Amat Berhormat Pekan, Perdana Menteri pagi ini yang menyatakan hapuskan 30 peratus ekuiti bumiputera kerana jelasnya dasar ini tidak berjaya dan dengan acuan yang disebut Satu Malaysia ini, sekarang kita tidak perlu lagilah memberi perlindungan kepada usahawan atau pemegang saham bumiputera dalam pasaran saham. Adakah Yang Berhormat Pasir Salah juga sudah mengubah rentak dan setuju dengan apa yang telah dikemukakan oleh Perdana Menteri kita ini. Mohon penjelasan. Dato' Haji Tajuddin Abdul Rahman [Pasir Salak]: Tuan Yang di-Pertua, terima kasih Yang Berhormat Batu. Saya ingin membetulkan bahawa saya tidak mengutuk mana- mana pihak dalam perjuangan saya sedari masa dari zaman pelajar di universiti, mahupun di dalam pergerakan Pemuda UMNO ataupun sekarang ini, sebagai wakil rakyat. Apa yang saya lakukan Tuan Yang di-Pertua ialah untuk mempertahankan hak-hak masing-masing dengan tidak mengganggu gugat hak-hak orang lain. Ini perlu jelas. Saya sanggup bertindak secara bersungguh-sungguh dalam keadaan di mana apabila hak sesuatu pihak itu digugat dan ingin dihapuskan. Pendirian saya terhadap orang Melayu memang jelas sebagaimana Yang Berhormat Batu sebut tetapi jangan lupa. Saya juga telah menyatakan dan biar saya nyatakan sekali lagi pada hari ini iaitu saya juga mahu pihak kerajaan dan juga semua pihak mempertahankan hak-hak kaum yang lain, rakyat Malaysia keseluruhannya sama ada daripada kaum Cina, India ataupun yang lain-lain, tiada masalah. [Timbalan Yang di-Pertua (Datuk Ronald Kiandee) mempengerusikan Mesyuarat]. Kita sudah tahu dan menerima bahawa sudah ada peruntukan hak yang diberikan kepada mereka sebagaimana yang termaktub dalam Perlembagaan. Jadi, kita mempertahankan hak-hak itu. Hak-hak kebebasan beragama, hak-hak kebebasan untuk berniaga dan hak-hak untuk mendapatkan pelajaran, kebebasan bersuara. Ini sudah diberi dalam Perlembagaan kita dan kita terima. Saya rasa belum ada mana-mana pihak yang mempertikaikan ini semua. Akan tetapi, yang selalu kita dengar ialah mempertikaikan hak- hak dan keistimewaan kaum Melayu... Tuan Chua Tian Chang [Batu]: Saya, saya tidak... Dato' Haji Tajuddin Abdul Rahman [Pasir Salak]: Jadi dengan sebab itu...